Exeter College

Exeter College (fullt navn: The Rector and Scholars of Exeter College in the University of Oxford) er en av kollegiene ved University of Oxford i England og er det fjerde eldste kollegiet ved universitetet.

Historie 
Kollegiet ligger fortsatt i sin opprinnelige lokasjon i Turl Street hvor Exeter College ble grunnlagt i 1314 av Walter de Stapeldon fra Devon, Biskop av Exeter og senere kemner for Edvard II, som en skole for å utdanne prester. I løpet av skolens første 100 år var den kjent som Stapeldon Hall og var betydelig mindre med kun 12 til 14 studenter. Kollegiet vokste signifikant fra det 15. århundret og fremover og startet å tilby rom for sine studenter. Kollegiets motto er «Floreat Exon.», som betyr «La Exeter blomstre».

I det 16. århundre, donasjoner fra William Petre, antas å være en Exeter utdannet, bidro til å utvide og transformere kollegiet. I et smart trekk av bursaren for å fylle de nye bygningene som de ble bygget, ble et betydelig antall adelige katolske studenter invitert til å melde seg på og ta klasser på det utvidede college, men de fikk ikke lov til  immatrikulere. Som et resultat av dette ble Exeter College over tid en av de ledende kollegiene ved universitetet.

I det 18. århundre hadde kollegiet en nedgang i popularitet, slik som alle de andre av Oxfords andre kollegier. Universitetets reformer i 1850-årene hjalp på å gjøre slutt på stagnasjonen.

Inntil 1979 tillot ikke kollegiet kvinnelige studenter, men i 1993 ble Exeter College det første av de tidligere mannskollegiene til å velge en kvinne, Marilyn Butler, som sin rektor. Når Butlers periode utløpte i oktober 2004, valgte kollegiet en annen kvinne, den tidligere seniorredaktøren i The Economist, Frances Cairncross som rektor.

Bygninger

Front Quadrangle 
Front Quadrangle står omtrent på plassen til middelalderkollegiet, dog av de tidligste bygningene er det kun Palmer's Tower i det nordøstre hjørnet som fortsatt står. Tårnet bygget i 1492 var på et tidligere tidspunkt hovedinngangen til kollegiet og husert nå diverse kontorer og innkvartering for stipendiater, og ved dens sokkel er et minnesmerke over de som ble drept under den andre verdenskrig. Quadranglet er dominert av kapellet, tegnet av George Gilbert Scott og bygget i perioden 1854-60, som var sterkt inspirert av Sainte Chapelle i Paris. På den motsatte siden ligger Hallen, bygget i 1618 som er kjent for sine velvede tak og sitt store antall fine portretter, og under denne kollegiets bar. Byggevirksomhet i løpet av det etterfølgende århundre resulterte i at Quadranglet fikk dagens utseende i 1710.

Front Quadrangle huser også Junior, Middle og Senior fellesrom, samt innkvartering for stipendiater og bachelorstudenter.

Margary Quadrangle 
Margary Quadrangle ble ferdigstilt i 1964 med byggingen av Thomas Wood-bygningen for å minnes kollegiets 650-årsjubileum, dog Quadranglet inneholder også en rekke bygninger som ble bygget tidligere. Rektorens innkvartering ble tegnet av Gilbert Scott og bygget i 1864, sammen med trapp nummer ni, ti og elleve som også ble bygget i løpet av det 19. århundre.

Fellows' Garden 

En passasje fra Front Quadranglet leder gjennom til kollegiets Fellows' Garden, hvor biblioteket står, tegnet av Gilbert Scott i stil fra det 13. århundre. Området er også omkranset på den venstre siden av Convocation House, Divinity School og Bodleian Library, og på høyre side av Brasenose Lane. Vollen som ligger på enden av haven har utsikt over Radcliffe Square, inkludert All Souls College og Radcliffe Camera.

Walton Street 
I 2007-08 kjøpte kollegiet hoveddelen til Ruskin College på nærliggende Walton Street for 7 millioner britiske pund. Det vil bli renovert som et tredje bysentrum quadrangle.

Referanser

Eksterne lenker 
 

Kollegier ved University of Oxford
Utdanningsinstitusjoner etablert på 1300-tallet 
Etableringer i 1314